Բուժիչ նպատակներով օգտագործում են ծաղիկը, տերևը, ցողունը։ Հումքը մթերում են ծաղկման շրջանում, հյուսում են և չորացնում կախված վիճակում։ Ծաղիկներն ավելի մեծ քանակությամբ եթերայուղ են պարունակում, քան տերեւները, դրանք կարելի է օգտագործել ծաղկելուց 7-10 օր անց։ Թարմ ծաղիկը պարունակում է` մինչև 1, իսկ չորը` 3% եթերային յուղ, նաև դաբաղանյութ, ֆլավոն, ֆիտոստերոլ, խեժ, դառնանյութ, ուրսոլաթթու։ Բացի եթերայուղից` բույսից ստանում են նաև կումարին և գերնիարին։ Նարդոսի յուղը կիրառվում է մաշկային հիվանդությունների, նևրալգիայի բուժման համար։